आकाश
आसमान का रंग उसका अपना नहीं होता है। सूर्य से आने वाला प्रकाश जब आकाश में उपस्थित धूल इत्यादि से मिलता है तो वह छितरता जाता है। नीला रंग, अपने अपेक्षाकृत कम तरंगदैर्घ्य के कारण, अन्य रंगों की अपेक्षा अधिक छितरता है। इसलिए आकाश का रंग नीला दिखता है पर यह हर बार नीला हो ज़रूरी नहीं कई बार यह पीला या लाल रंग का भी दिखाई देता है।
मोर
मोर और उसके पंख का वास्तविक रंग क्या है? – हालांकि मोर रंग में उज्ज्वल दिखाई देता है, यह उतना उज्ज्वल नहीं है जितना दिखता है। वास्तव में, मोर भूरे रंग के होते हैं, और उनका रंग अक्सर प्रकाश के प्रतिबिंब के कारण बदल जाता है, जो कि उनके शानदार रंगीन पंखों का रहस्य है। मोर के पंख का हर भाग अलग-अलग कोणों से प्रकाश पड़ने पर अपना रंग बदलता है।